CELEX: C2005/205/32
Language: fi
Date: 2005-08-20 00:00:00
Title: Yhteisöjen ensimmäisen oikeusasteen tuomioistuimen tuomio, 22 päivänä kesäkuuta 2005, asiassa T-102/03, Centro informativo per la collaborazione tra le imprese e la promozione degli investimenti in Sicilia SpA (CIS) vastaan Euroopan yhteisöjen komissio (Euroopan aluekehitysrahasto — Taloudellisen tuen peruuttaminen — Tuensaajalle aiheutuneiden menojen jättäminen huomioon ottamatta — Asetuksen (ETY) N:o 4253/88 24 artikla — Perusteluvelvollisuus — Viran puolesta tutkiminen)

20.8.2005   
            
            
               FI
            
            
               Euroopan unionin virallinen lehti
            
            
               C 205/19
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   22 päivänä kesäkuuta 2005,
   asiassa T-102/03, Centro informativo per la collaborazione tra le imprese e la promozione degli investimenti in Sicilia SpA (CIS) vastaan Euroopan yhteisöjen komissio (1)
   
   (Euroopan aluekehitysrahasto - Taloudellisen tuen peruuttaminen - Tuensaajalle aiheutuneiden menojen jättäminen huomioon ottamatta - Asetuksen (ETY) N:o 4253/88 24 artikla - Perusteluvelvollisuus - Viran puolesta tutkiminen)
   (2005/C 205/32)
   Oikeudenkäyntikieli: italia
   Asiassa T-102/03, Centro informativo per la collaborazione tra le imprese e la promozione degli investimenti in Sicilia SpA (CIS), kotipaikka Catania (Italia), edustajinaan asianajajat A. Scuderi ja G. Motta, vastaan Euroopan yhteisöjen komissio, (asiamiehinään E. de March ja L. Flynn, avustajanaan asianajaja A. Dal Ferro, prosessiosoite Luxemburgissa), jossa kantaja vaatii kumoamaan 15.11.2002 tehdyn komission päätöksen C (2002) 4155, jolla peruutettiin Euroopan aluekehitysrahastosta (EAKR) 16.2.1993 tehdyllä komission päätöksellä C (93) 256/4 yleiskattavana tukena yritysten välistä yhteistyötä ja investointien edistämistä hoitavan tiedotuskeskuksen toiminnalle myönnetty tuki ja määrättiin palauttamaan ennakko, jonka komissio maksoi tämän tuen perusteella, yhteisöjen ensimmäisen oikeusasteen tuomioistuin (ensimmäinen jaosto), toimien kokoonpanossa: jaoston puheenjohtaja J. D. Cooke sekä tuomarit R. García Valdecas ja I. Labucka, kirjaaja: johtava hallintovirkamies J. Palacio González on antanut 22.6.2005 tuomion, jonka tuomiolauselma on seuraava:
   
               1)
            
            
               Euroopan aluekehitysrahastosta 16.2.1993 tehdyllä komission päätöksellä C (93) 256/4 myönnetyn tuen peruuttamisesta 15.11.2002 tehty komission päätös C (2002) 4155 kumotaan siltä osin kuin sillä peruutetaan tuki, joka koskee Centro informativo per la collaborazione tra le imprese e la promozione degli investimenti in Sicilia SpA:lle aiheutuneita menoja, joiden vahvistettu määrä on 688 505 743 Italian liiraa.
            
         
               2)
            
            
               Komissio vastaa omista oikeudenkäyntikuluistaan, ja se velvoitetaan korvaamaan kantajan oikeudenkäyntikulut.
            
         
      (1)  EUVL C 112, 10.5.2003.